b'\n_START_ARTICLE_\nPhilippine Area of Responsibility\n_START_PARAGRAPH_\nAng Philippine Area of Responsibility (PAR; lit.\xe2\x80\x89Lugar na Pananagutan ng Pilipinas) ay isang lugar sa hilagang kanlurang bahagi ng Karagatang Pasipiko kung saan binabantayan ng pambansang ahensya ng meteorolohiya ng Pilipinas, ang PAGASA, ang mga kaganapan sa panahon. Ang mga insidente ng sama ng panahon lalo na ang mga tropical depression at bagyo na pumasok o nabuo sa PAR ay binibigyan ng pangalan na ginagamit lamang sa Pilipinas.\n_START_SECTION_\nGamit\n_START_PARAGRAPH_\nAng panukalang nagtatag sa PAGASA ay inuutos ang ahensya, partikular ang National Weather Office nito, na bantayan ang mga kaganapang pangpanahon sa loob ng PAR. Itinakda ng World Meteorological Organization ang lugar na ito._NEWLINE_Ang mga tropical depression at bagyo ay binibigyan lamang ng lokal na pangalan ng PAGASA kung ito ay pumasok o nabuo sa PAR._NEWLINE_Kapag may insidente ng sama ng panahon sa PAR ay inaasahang gumawa ng landfall o nag-landfall sa Pilipinas, ang PAGASA ay may tungkulin na maglabas ng ulat sa panahon sa bawat anim na oras. Kung ang sama ng panahon ay hindi nagaapekto sa lupa, ang PAGASA ay may tungkuling lumabas ng ulat sa bawat labindalawang oras.'